കൊല്ലം ഡി സി സി ക്ക് ഡമ്മി : മോന് ചത്താലും വേണ്ടില്ല മരുമോളുടെ കണ്ണീരു കണ്ടാല് മതി മോന് ചത്താലും വേണ്ടില്ല മരുമോളുടെ കണ്ണീരു കണ്ടാല് മതിയെന്ന് ആഗ്രഹിക്കുന്ന അമ്മായിയമ്മമാരെ പോലെയാണ് കോണ്ഗ്രസ്സിന്റെ സമുന്നതനായ നേതാവ് കൊടിക്കുന്നില് സുരേഷ് . എങ്ങനെയും ഇരിക്കുന്ന കൊമ്ബ് മുറിക്കുക എന്ന ഒറ്റ വിചാരമേയുള്ളു ഇതിയാന് . കോണ്ഗ്രസ്സ് എന്ന മഹാ പ്രസ്ഥാനത്തെ എങ്ങനെയും തകര്ക്കുക എന്ന ഒറ്റ ലക്ഷ്യം മാത്രമേ ഇതിയാനുള്ളൊ യെന്ന് ആരെങ്കിലും ചോദിച്ചാല് അവരെ കുറ്റം പറയാനൊക്കില്ല . കാരണം എന്നും സ്വന്തം കാര്യം മാത്രം നേടുകയും അത് നേടിയെടുക്കാന് എന്ത് ഹീന പ്രവര്ത്തിയും ചെയ്യുകയെന്നുള്ളത് അദ്ദേഹത്തിന്റെ രക്തത്തില് അലിഞ്ഞു ചേര്ന്നതാണെന്നാണ് അദ്ദേഹവുമായി അടുപ്പമുള്ളവര് തന്നെ സാക്ഷ്യപ്പെടുത്തുന്നത് . കൊട്ടാരക്കരയില് കുടിയേറി കൊടി കുത്തിയ ഈ മഹാന് പലയിടത്തും കൊടി കുത്തുന്നുവെന്നാണ് കൂടെ നില്ക്കുന്നവരുടെ അടക്കം പറച്ചില് . ഇരിക്കുന്ന കൊമ്ബ് മുറിക്കുന്ന പരിപാടി ഇന്നും ഇന്നലെയും തുടങ്ങിയതല്ല . അന്തരിച്ച ആര് ബാലകൃഷ്ണപിള്ളയുടെ വാക്കുകള് കടമെടുത്താല് ഒരു കീറിയ ഉടുപ്പുമിട്ട് കൊട്ടാരക്കര ബസ്റ്റാന്റില് ബസിറങ്ങി നേരെവന്നു കാലില് തൊട്ടു തൊഴുത് നിന്ന കൊടിക്കുന്നില് സുരേഷിനെ ഇപ്പോഴത്തെ കൊടിക്കുന്നില് സുരേഷാക്കിയത് ആര് ബാലകൃഷ്ണപിള്ളയുള്പ്പെടെയുള്ള യു ഡി എഫിലെയും കോണ്ഗ്രസ്സിലെയും ഒരു പറ്റം നേതാക്കന്മാരും നിഷ്കളങ്കരായ പ്രവര്ത്തകരുമാണ് . ആദ്യത്തെ പ്രാവശ്യം തന്നെ വിജയിച്ചു പാര്ലമെന്റിലെത്തിയ കൊടിക്ക് പിന്നെ തിരിഞ്ഞു നോക്കേണ്ടി വന്നില്ല . രണ്ടു പ്രാവശ്യം മാത്രം കാലിടറിയെങ്കിലും വന് കുതിച്ചുചാട്ടമായിരുന്നു പിന്നീടങ്ങോട്ട് . അതിനായി കൂടെ നിന്ന പലരെയും ഒഴിവാക്കി ചില പിണിയാളുകളെയും ഏറാന് മൂളികളെയും മാത്രം കൂടെ നിറുത്തി. കൊട്ടാരക്കര കോണ്ഗ്രസ്സ് ബ്ലോക്ക് കമ്മിറ്റി കൈപ്പിടിയിലൊതുക്കി . പിന്നീട് കുറച്ചു നാള് ഡി സി സി പ്രസിഡണ്ടിന്റെ ചുമതല വഹിച്ചപ്പോള് കൈപ്പിടിയിലൊതുക്കാന് ശ്രമിച്ചു . പക്ഷെ ജില്ലയിലുള്ള തല മുതിര്ന്നവരും ചുറുചുറുക്കുള്ള യുവാക്കളും ചേര്ന്ന് കണ്ടം വഴിയോടിച്ചു . അന്നേ വാശിയായിരുന്നു കൊല്ലം ഡി സി സി കൈപ്പിടിയിലൊതുക്കണമെന്ന് . അതിനായുള്ള മോഹവുമായി നടക്കുമ്ബോഴാണ് ഇപ്പോള് പുനഃസംഘടന വന്നത് . ദോഷം പറയരുതല്ലോ കെ പി സി സി വര്ക്കിങ് പ്രസിഡണ്ട് ആണെങ്കിലും കെ എസ് യു പ്രവര്ത്തകന്റെ മനസ്സാണ് ഇതിയാന് . അതങ്ങനെയല്ലേ വരൂ കാരണം ഇപ്പോഴും കെ എസ് യു പ്രവര്ത്തകരോടാണ് അദ്ദേഹത്തിനിഷ്ടം . ഏതായാലും ഡി സി സി പുനഃസംഘടിപ്പിക്കുമ്ബോള് താന് ഭരിക്കുന്നതുപോലെ തനിക്ക് പകരം ഒരു റബ്ബര് സ്റ്റാമ്ബ് ആ കസേരയില് ഇരിക്കണം . അതിനായി കെ പി സി സി യില് നിന്ന് തന്നെ ഒരു സ്റ്റാമ്ബിനെ ഇറക്കി . ഈ സ്റ്റാമ്ബിനാണെങ്കിലോ ഇരുന്നിട്ട് എഴുന്നേല്ക്കാന് പോലും പര സഹായം വേണം . ഓച്ചിറ മുതല് ആര്യങ്കാവ് വരെ പരന്നു കിടക്കുന്ന കൊല്ലം ജില്ലയില് പാര്ട്ടി കെട്ടിപ്പടുത്തില്ലങ്കിലും ഉള്ളത് കയ്യില് നിന്നും പോകാതെ സൂക്ഷിക്കാന് നിയുത പ്രസിഡന്റിന് എങ്ങനെ പറ്റുമെന്ന് ആരെങ്കിലും സംശയം ചോദിച്ചാല് അതിന് പറന്നിറങ്ങാന് കൊടിയുണ്ടല്ലോ എന്ന് പറഞ്ഞു ആശ്വസിക്കാം . കോണ്ഗ്രസ്സിന് ദേശീയ തലത്തില് തന്നെ യുവ രക്തം തിളക്കാന് യുവ നേതൃത്വം വേണമെന്ന് പറയുമ്ബോള് ഇവിടെ വൃദ്ധ നേതൃത്വത്തെ അടിച്ചേല്പ്പിച്ചു ഉള്ള പാര്ട്ടി പ്രവര്ത്തകരെ മറ്റ് പാര്ട്ടിയിലേക്ക് പറഞ്ഞുവിടാന് തിരക്കഥയെഴുതുന്ന കൊടിക്ക് നഷ്ടപ്പെടാന് ഒന്നുമില്ല . ശിഷ്ട കാലം ചൊറിയും കുത്തി വീട്ടിലിരുന്നാല് പോലും പത്ത് തലമുറക്കുള്ള അന്നത്തിന് വകയുണ്ടാക്കിയിട്ടുണ്ട് . ആ പഴയ സിറ്റി മണിയനല്ല ഇപ്പോഴത്തെ കൊടിക്കുന്നില് സുരേഷ് . https:www.youtube.comwatch?vrSiHItQWxUE The post കൊല്ലം ഡി സി സി ക്ക് ഡമ്മി : മോന് ചത്താലും വേണ്ടില്ല മരുമോളുടെ കണ്ണീരു കണ്ടാല് മതി first appeared on MalayalamExpressOnline.